钦定古今图书集成/明伦汇编/闺媛典/第084卷 > 晏尔鼎妻牟氏
## 钦定古今图书集成/明伦汇编/闺媛典/第084卷 > 晏尔鼎妻牟氏

按《昭化县志》：“牟氏年十三，惟母在。崇祯间许聘邑人
晏尔鼎，未婚。尔鼎赴成都，讹传尔鼎死，广元参将以
百金来聘，牟闻之，涕泣求死。次日，尔鼎回，参将盛兵
来迎，牟密使婢子约鼎一言，既至，女妆毕，与鼎成礼。
参将喜其贞烈，亦引还。后尔鼎病，医谓不能起。时兵
民杂处，牟恐被辱，遂蹈江死。县令旌其门。”